Blutfahne (), în traducere Drapelul Însângerat, este un steag nazist german cu svastică, care a fost purtat în timpul Puciului de la berărie din 9 noiembrie 1923 de la München, fiind înmuiat în sângele unor membri ai organizației SA care au murit acolo. Ulterior a devenit unul dintre cele mai venerate obiecte ale NSDAP (Partidul Nazist). El a fost folosit ulterior în ceremonii naziste în care noile steaguri ale organizațiilor de partid erau „sfințite” prin atingerea cu Drapelul Însângerat.